《谢安墓》
宋代·马之纯

中兴江左百余年，人物谁如太傅贤。
桓贼寻常思问鼎，苻秦百万已临边。
笑谈解折奸雄锐，指顾能摧敌阵坚。
平昔经纶才试此，依然赍恨向重泉。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。